|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

Iktatószám:

Napirendi pont: ….

Előterjesztve:

**ELŐTERJESZTÉS**

**A Képviselő-testület** **2017. október 3-ai rendes ülésére**

|  |  |
| --- | --- |
| **Tárgy:** | Belső-Erzsébetváros turizmusával és vendéglátó helyeivel összefüggő kérdések megvitatása |

**Készítette:** Csüllög Szilvia Márta, dr. Máté Katalin**,** dr. Mészáros Zoltán

irodavezetők

**Törvényességi szempontból kifogást nem emelek:**

dr. Gotthard Gábor

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Az 1-11. határozati javaslatok elfogadásához egyszerű szavazattöbbség szükséges.**

**A 12-14. határozati javaslatok elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt polgármester** |

**Tisztelt Képviselő-testület!**

**I.**

A **kereskedelemről szóló 2005. évi CLXIV. törvény** (a továbbiakban: Kertv.) 6. § (4) bekezdése a 2006. június 1. napján történt hatályba lépésével felhatalmazást adott a települési (Budapesten a kerületi) önkormányzatok képviselő-testületének, hogy a helyi sajátosságok figyelembevételével az üzletek éjszakai (22 óra és 6 óra közötti) nyitvatartási rendjét rendeletben szabályozhatja.

Ezen felhatalmazás alapján Budapest Főváros VII. kerület Erzsébetváros Önkormányzatának Képviselő-testülete (a továbbiakban: Képviselő-testület) a 2007. december 14. napján megtartott ülésén elfogadta **az alkoholtartalmú italokat árusító üzletek éjszakai nyitvatartásáról szóló 30/2007. (XII.17.) számú rendeletét.** A rendeleti szabályozásnak figyelemmel kellett lennie a kereskedelemmel kapcsolatos magasabb szintű jogi szabályozásban megfogalmazottakra is, úgy mint a lakók egészséges, nyugodt lakókörnyezethez, a pihenéshez való jogának biztosítására, vagy akár az üzletek üzemeltetőinek vállalkozási szabadsághoz fűződő jogára.

Az ebben az időszakban égető, és talán a főváros egész területét érintő problémára, az alkoholtartalmú italok éjszaka is nyitvatartó élelmiszerüzletekben történő megvásárlása után azoknak gyakran a közterületen történő elfogyasztására válaszul a 30/2007. (XII.17.) számú önkormányzati rendelet a 2008. január 1-ével történt hatályba lépésével Budapest Főváros VII. kerület Erzsébetváros Önkormányzata (a továbbiakban: Önkormányzat) közigazgatási határán belül a rendelet 1. számú mellékletében meghatározott, azaz az Erzsébet körút – Király utca. – Károly körút – Dohány utca által határolt területen, illetve az Erzsébet körút – Rákóczi út – Baross tér – Thököly út – Dózsa György út – Damjanich utca – Rottenbiller utca – Lövölde tér – Király utca által határolt területen található, alkoholtartalmú italokat árusító üzletek – a vendéglátást folytató üzlet kivételével – 23 óra és 6 óra közötti kötelező zárva tartását rendelte el, kivéve, ha az alkoholtartalmú italok árusítását 23 óra és 6 óra között beszüntetik.

Tekintettel az Erzsébetváros lakóitól folyamatosan érkező panaszokra, bejelentésekre, amelyek az erre az időszakra már megnövekedett számú vendéglátóhelyek, kerthelyiségek működésével – elsősorban az éjszakai, hajnali órákban távozó vendégek hangoskodásával, utcai viselkedésével, az ott élők nyugalmát, éjszakai pihenését zavaró tevékenységgel – kapcsolatban érkeztek az Önkormányzathoz, a Képviselő-testület a 2010. június 25. napján megtartott ülésén fogadta el**a vendéglátó üzletek éjszakai nyitvatartási rendjéről szóló 16/2010. (VI.25.) számú rendeletét.**

A rendelet 2010. július 1-ei hatályba lépését követően az Önkormányzat közigazgatási területén lévő alkoholtartalmú italokat árusító, és vendéglátást folytató üzletek a kereskedelmi tevékenységek végzésének feltételeiről szóló 210/2009. (IX. 29.) Korm. rendelet (a továbbiakban: Korm. Rendelet) alapján bejelentett nyitvatartási ideje korlátozhatóvá vált 24 és 06 óra közötti időszakban, amennyiben azt az üzletet magában foglaló társasház és a szomszédos társasházak lakói megfelelő közgyűlési határozattal kezdeményezték.

Budapest Főváros Kormányhivatalának jogelődje, a Budapest Főváros Közigazgatási Hivatala törvényességi észrevételeire való tekintettel a **16/2010. (VI.25.) számú önkormányzati rendeletet** később a Képviselő-testület a 2011. január 26. napján megtartott ülésén a **3/2011. (I.28.) számú rendeletével** először módosította, majd a 2011. augusztus 25. napján megtartott ülésén meghozott **35/2011. (VIII.25.) számú rendeletével** 2011. augusztus 29. napjával teljes egészében hatályon kívül helyezte.

A vendéglátó üzletek éjszakai nyitvatartásának szabályozásáról szóló önkormányzati rendelet fentebb részletezett, és elkerülhetetlen hatályon kívüli helyezését követően az Önkormányzat vezetése továbbra is kereste a megfelelő, a kerületben élők jogos érdekeit is képviselő megoldását a helyi szabályozásnak.

Mivel az ebben az időszakban hatályos 30/2007. (XII. 17.) önkormányzatirendelet alapján az alkoholtartalmú italok árusításának 23 órai korlátozása – a korábbi évek tapasztalatait figyelembe véve – nem bizonyult elegendőnek, az ezzel összefüggő lakossági panaszok továbbra is fennálltak, továbbá a szomszédos kerületek vezetőivel folytatott egyeztetés során felmerülő, hasonló tárgyú, többek között a nyitvatartást korlátozó rendeletek összehangolásának igényét is figyelembe véve a Képviselő-testület a 2011. október 28. napján megtartott ülésén meghozott **46/2011. (X.28.) számú rendeletével** elfogadta a **30/2007. (XII.17.) számú önkormányzati rendelet** módosítását, azaz az alkoholtartalmú italokat árusító élelmiszerüzletekre vonatkozó 23 és 6 óra közötti kötelező zárva tartási időszak 22 és 6 óra közötti időszakra való kiterjesztését. A módosítás célja egyrészt a környező kerületekkel egységes szabályozás megteremtése, másrészt az ifjúság védelmének előmozdítása, illetve a közterületi szeszesital fogyasztás visszaszorításával a lakosság egészséges életkörülményeinek, pihenéshez, éjszakai nyugalomhoz való jogának fokozottabb biztosítása volt.

Ennek további előmozdítása érdekében a Képviselő-testület a 2013. január 24. napján megtartott ülésén elfogadta a közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I.25.) számú rendeletét, amely többek között kimondta, hogy a 30/2007. (XII.17.) számú önkormányzati rendeletben foglaltakat megszegők a közösségi együttélés alapvető szabályaival ellentétes magatartást valósítanak meg.

Figyelemmel a folyamatosan változó kereskedelmi szokásokra, illetve a vendéglátó üzletek számának, valamint a kerületbe látogató turista forgalom 2010-es években történő megnövekedésére, továbbá a kerület lakóitól továbbra is érkező bejelentésekre egyértelművé vált, hogy a már vázolt probléma orvoslására nem volt elegendő kizárólag az alkoholtartalmú italokat árusító üzletek nyitvatartásának korlátozása, szükségessé vált a vendéglátást folytató üzletek éjszakai nyitvatartásának szabályozása is.

A kerületben található, és a vendéglátó üzletek számával együtt jelentősen megnövekedett közterületi teraszok, kerthelyiségek működésével kapcsolatos lakossági panaszokra tekintettel az Önkormányzat a turisztikai szezon kezdetekor megerősítette a közterület felügyelet jelenlétét, főleg a panaszokkal érintett területeken, azonban a rendőrség és közterület-felügyelet intenzív éjszakai ellenőrzési tevékenysége sem bizonyult elegendőnek, a panaszok száma nem csökkent, ezért indokolttá vált egy olyan rendelet megalkotása, amely rendelkezéseivel elősegítheti Erzsébetváros éjszakai nyugalmának megteremtését, megoldást nyújthat a lakók és társasházi közösségek problémáinak kezeléséhez.

A probléma megoldására a Képviselő-testület a 2012. december 10-én megtartott ülésén fogadta el **az önkormányzat tulajdonában lévő közterületen elhelyezett vendéglátó-ipari teraszok működésének rendjéről szóló 46/2012. (XII.17.) számú rendeletét**, amely 2013. január 1-én lépett hatályba. A rendelet alapján a vendéglátó teraszok működésére vonatkozó kötelező 22 és 6 óra közötti éjszakai zárva tartási időszak került megállapításra, ez alól kivételt képezve a rendeletben meghatározott, érintett társasházak hozzájárulásával rendelkező vállalkozásokat.

A Képviselő-testület a 2013. február 19. napján megtartott ülésén fogadta el **az üzletek éjszakai nyitvatartásáról szóló 9/2013. (II.22.) számú rendeletét**, amely 2013. március 1-én lépett hatályba, és ezzel együtt **az alkoholtartalmú italokat árusító üzletek éjszakai nyitvatartásáról szóló 30/2007. (XII.17.) számú rendelete**hatályon kívül helyezésre került.

A rendelet megalkotását megelőző hatásvizsgálat során megállapításra került, hogy a vendéglátó üzletek zöme Belső-Erzsébetváros területére koncentrálódik, azaz körülbelül fele akkora területen kétszer annyi vendéglátóhely található. Ennek megfelelően a leendő rendelet területi hatálya azon irányvonal mellett került kialakításra, hogy a vendéglátó üzletek Erzsébet körúton túli kerületben való terjedését meg lehessen akadályozni, a kerület ezen részén a vendéglátást folytató üzletek nyitvatartása korlátozásra kerüljön.

Ezzel egyidejűleg – a korábbi önkormányzati rendelkezéstől eltérően – szükségessé vált Belső-Erzsébetváros egészében korlátozni az alkoholtartalmú italok árusítását, mivel a hatásvizsgálat azt támasztotta alá, hogy a szórakozni vágyók egy jelentős része az éjszaka is nyitvatartó élelmiszerüzletekben veszi meg az alkoholtartalmú italokat, és azt az utcán elfogyasztva, hangoskodva sétálnak a vendéglátóhelyekre.

A rendelet szerint a kerületben található élelmiszerüzletek – a Damjanich utca - Dózsa György út - Városligeti fasor - Lövölde tér - Rottenbiller utca által határolt terület, valamint a Thököly út - Dózsa György út - Verseny utca által határolt terület kivételével, tehát a kerület nagyobb részén – 22 és 6 óra között nem tarthatnak nyitva, kivéve, ha az alkoholtartalmú italok árusítását ebben az időszakban beszüntetik, továbbá a vendéglátást folytató üzletek részére – a szállodák, illetve a Károly körút - Király utca - Erzsébet körút páratlan oldala - Rákóczi út által határolt terület kivételével – 24 és 6 óra közötti kötelező zárva tartási időszak került meghatározásra. A rendelet felhatalmazást adott továbbá, hogy a jegyző a rendeletben foglaltak megsértése esetén a Kertv. és a Korm. Rendelet idevágó rendelkezései alapján járhat el.

A belső-erzsébetvárosi bulinegyed előzőekben felvázolt bővülése miatt kialakult jelenlegi feszültségek kezelésére javaslom a tisztelt Képviselő-testületnek a rendeleti szabályozás megváltoztatását, a Polgármesteri Hivatal valamint a Rendészeti Igazgatóság létszámának bővítését, valamint Belső-Erzsébetváros köztisztasági feladatainak nagymértékű reformját, a „takarítási csomag” jóváhagyását is.

**II.**

Az utóbbi években rengeteg ember választja Budapestet, illetve a belvárost úti céljának, s kétségtelen, hogy világhírű épületeink, éttermeink, szállodáink, tűzfalaink rendkívül népszerűek az idelátogatók körében.

Mindez nem újkeletű jelenség, azonban az elmúlt hónapokban ismét felerősödtek a vendéglátó-, és szálláshelyek által megnövekedett turistaforgalom miatt okozott kellemetlenségek a belvárosban. A VII. kerületnek meg kell küzdenie a turizmus és az ide látogató embertömeg hátrányaival, amely leginkább rendkívüli köztisztasági és közrendvédelmi helytállást kíván minden szereplőtől.

Az erzsébetvárosi vendéglátó egységek, szórakozó helyek nyitvatartásának rendjét is szabályozó korábbi rendelet módosításának előkészítése során számos szereplő együttműködő javaslatát, észrevételeit is megvizsgáltuk, hiszen az önkormányzat célja, hogy közösen találjon megoldást az ügyben érintett szereplőkkel.

A rendeletmódosítás kidolgozása során tehát a lehető legszélesebb körű egyeztetéseket folytattuk le civil szervezetekkel, egyesületekkel, önkormányzati képviselőkkel, továbbá különböző szakértőkkel és a vendéglátóhelyek képviselőivel, az így beérkezett javaslatok, vállalások, kötelezettségek közül több olyan is érkezett, amely beépíthető a kerületi szabályozásba.

Az önkormányzat fő célkitűzése az, hogy az esetleges ellenérdekű felek kompromisszumok útján megegyezhessenek, így egy mindenki számára elfogadható szabályozás szülessen. Ehhez a párbeszédhez Erzsébetváros vezetése minden lehetőséget megad, és természetesen a változtatások anyagi vonzatának egy részét is átvállalja.

A rendeletalkotást megelőző hatásvizsgálat során megállapítást nyert, hogy a rendeletmódosításnak környezeti- és egészségi következményei nincsenek, a munkatársak a megváltozott adminisztrációs tevékenységre felkészültek. A jogszabály alkalmazásához szükséges személyi-, tárgyi- és pénzügyi feltételek biztosítottak.

A jelen előterjesztés 12. számú határozati javaslatában szereplő A)-D) pontokban taglalt lehetőségek a rendeletben meghatározott üzletek éjszakai nyitvatartási rendjére vonatkozó általános rendtartási kötelezettséget állapítják meg.

A 13. számú határozati javaslatban szereplő A)-D) pontok – kizárólag a 12. számú határozati javaslatban szereplő A)-C) pontok elfogadása esetén – egy, az üzletek üzemeltetői részére történő előírást fogalmaznak meg.

A 14. számú határozati javaslatban szereplő pontok az üzletek eseti nyitvatartási engedélyének egy éven belüli maximális számát állapítják meg.

Kérem a Tisztelt Képviselő-testületet, hogy a határozati javaslatokban szereplő alternatívák közül választani, és annak megfelelően a rendeletet elfogadni szíveskedjen.

**III.**

Az eddigi önkormányzati köztisztasági feladatellátás kiegészítéseként az alábbi takarítási csomag elfogadását javaslom a tisztelt Képviselő-testületnek:

1. A hatékonyabb takarítás érdekében új takarítógépek, illetve a szemét-, lomok elszállítását biztosító haszongépjárművek beszerzését, 2017-ben 126.970.000 Ft becsült értéken, illetve 2018-ban 35.000.000 Ft értékben. Az idei takarítógép és haszongépjármű beszerzés közbeszerzési anyagának (ajánlattételi felhívás, műszaki dokumentáció, szerződéstervezet) összeállítása folyamatban van.

2. A közterületi illemhelyek tekintetében az alábbi intézkedések meghozatalát javasolom:

a. A VII. kerületben már meglevő, jelenleg elhanyagolt állapotú közterületi illemhelyek felújítását javaslom:

• Klauzál tér: a felújítás becsült értéke bruttó 25.700.000 Ft

• Rózsák tere: a felújítás becsült értéke: bruttó 14.000.000 Ft

• Bethlen Gábor tér: a felújítás becsült költsége: bruttó 2.600.000 Ft

b. A nyilvános közterületi illemhelyek számának növelését javaslom az alábbi közterületeken:

• Reformáció park: a beruházás becsült értéke: bruttó 8.000.000 Ft

• Kéthly Anna tér: a beruházás becsült értéke: bruttó 8.000.000 Ft

• Király-Kazinczy utcai játszótér: a beruházás becsült értéke: 10.000.000 Ft.

Tájékoztatom a tisztelt Képviselő-testületet, hogy a VII. kerület tulajdonában levő 3 közterületi illemhely felújítása, illetve az előzőekben javasolt 3 új közterületi illemhelyen kívül a 15-s tömb közparkjában új közterületi illemhelyet is létesítünk.

3. A tapasztalat az, hogy az utóbbi időszakban a megnövekedett turistaforgalom miatt elsősorban Belső-Erzsébetvárosban az utcai hulladékgyűjtők számának és méretének növelése szükséges.

A most felújítás alatt álló Akácfa és Dob utcában új, a korábbinál nagyobb űrtartalmú utcai szemetes-edényeket helyezünk ki, de a beton hulladékgyűjtőket nagy helyigényük miatt – csak korlátozott számban tudjuk elhelyezni. Az utcai szemetesedények cseréjére mind 2017-es, mind a 2018-as költségvetési évre 37.800.000 Ft (összesen 75.600.000 Ft) fedezet biztosítását javaslom.

4. Belső-Erzsébetváros takarítási rendjét is célszerű megváltoztatni. Az Erzsébetváros Kft. 2017. márciusától látja el a kerületi köztisztasági feladatokat.

Belső-Erzsébetváros közterületi takarításának gyakoriságát, időrendjét úgy kell átalakítani, hogy az alkalmazkodjon a megnövekedett turistaforgalomhoz. A Belső- Erzsébetvárosban jelentkező takarítási feladatok más munkaidő beosztást követelnek, mint a kerület többi részében. Mivel a közterületeken található hulladék nagy mennyisége esténként keletkezik, szükséges a takarítási feladatok átütemezése aképpen, hogy a takarítás a nyári időszakban legkésőbb 5:30 perckor, míg télen legkésőbb 6:30 perckor megkezdődjön. Az eddigi nap közbeni takarítási feladatok közül legkésőbb reggel 10:00 óráig be kell fejezni az alábbi feladatokat:

- Szemetesek kiürítése

- Járdák takarítása

2017-re Belső-Erzsébetváros köztisztasági plusz feladataira 25.000.000 Ft, 2018-ra 50.000.000 Ft kiegészítő forrás jóváhagyását javaslom a tisztelt Képviselő-testületnek.

**IV.**

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény a lakás- és helyiséggazdálkodás szabályait tartalmazza azzal, hogy rendelkezik egyes részletszabályok önkormányzati rendeletben történő meghatározásáról is.

Nem lakáscélú helyiségek elidegenítésének és hasznosításának irányelveivel kapcsolatban az alábbiakat fogalmazta meg a 177/2016 (IV.13.) számú Képviselő-testületi határozat:

*„4.) A jelen irányelvek mellékletét képező övezeti térkép szerinti kiemelt övezetben Budapest Főváros VII. kerület Erzsébetváros Önkormányzatának Képviselő-testülete nem járul hozzá, hogy az üres helyiségek élelmiszer, kiskereskedelmi és vendéglátóipari tevékenység céljából kerüljenek funkcióváltással bérbeadásra, illetve a már meglévő bérlemények ilyen irányú funkcióváltását sem támogatja.”*

Figyelemmel a fent leírt tényekre, miszerint szükségessé vált a szabályozások még szigorúbbá tétele, javaslom a tisztelt Képviselő-Testületnek, hogy az idézett 177/2016. (IV. 13.) számú Képviselő-testületi határozat IV/4.pontjában szereplő szabályozástterjessze ki Belső-Erzsébetváros egész területére (Erzsébet krt., Király u., Károly krt., Rákóczi út által határolt területre). Javaslom továbbá, hogy a Képviselő-testület ne járuljon hozzá ahhoz, hogy az Önkormányzat tulajdonában lévő helyiségek szeszesital árusító üzlet céljából kerüljenek bérbeadásra, valamint a már meglévő bérlemények ilyen irányú funkcióváltását se hagyja jóvá.

**V.**

Belső-Erzsébetváros területén a rend fenntartására is kimelet figyelmet kell fordítani, a bűnügyi és a közbiztonsági helyzet csak komplexebb rendőri, közterület-felügyelői fellépéssel javítható.A lakosság biztonságérzetének növelése érdekében javaslom a tisztelt Képviselő-testületnek, hogy Belső-Erzsébetváros frekventált területein állandó rendőri jelenlét, úgynevezett posztos rendőr biztosítását kezdeményezze a Budapest VII. kerületi Rendőrkapitányságnál, valamint a határozati javaslat elfogadásával döntsön állandó közterület-felügyelői jelenlét biztosításáról.

**VI.**

Vállalkozók Erzsébetvárosért Alapítvány létrehozására vonatkozó javaslat:

A határozati javaslat célja, hogy egy olyan önkormányzati alapítvány jöjjön létre, amelynek támogatásait elsősorban olyan vállalkozók és vállalkozások adják, akik elkötelezettek a kerület, az Önkormányzat kerületfejlesztési céljai, de leginkább az Erzsébetvárosban élő lakosság életkörülményeinek javítása iránt.

Kérem a Tisztelt Képviselő-testületet a határozati javaslatok elfogadására.

**Határozati javaslatok**

**1.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy -figyelembe véve Belső- Erzsébetváros turisztikai szempontú terheltségét- a Polgármesteri Hivatal Hatósági és Ügyfélszolgálati Irodájának létszámát a szükséges mértékben megemeli.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy -figyelembe véve Belső- Erzsébetváros turisztikai szempontú terheltségét- az Erzsébetvárosi Rendészeti Igazgatóság létszámát négy fővel megemeli.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy a takarítási csomag részeként 2017-ben bruttó 126.970.000 Ft-ot, 2018-ban bruttó 35.000.000 Ft-ot biztosít takarítógépek, illetve a köztisztasági feladatokat szolgáló haszongépjárművek beszerzésére.

**Felelős:** Vattamány Zsolt polgármester

**Határidő:** azonnal

**4.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy a takarítási csomag részeként 2017-ben 25.700.000 Ft-ot biztosít a Klauzál téri-, 14.000.000 Ft-ot a Rózsák terei-, valamint 2.600.000 Ft-ot a Bethlen Gábor téri közterületi illemhely felújítására.

**Felelős:** Vattamány Zsolt polgármester

**Határidő:** azonnal

**5**.

Budapest Főváros VII. kerület Erzsébetváros Önkormányzata Képviselő-testülete úgy dönt, hogy a takarítási csomag részeként új közterületi illemhely létesítését hagyja jóvá a Reformáció parkban bruttó 8.000.000 Ft értékben, a Kéthly Anna téren bruttó 8.000.000 Ft értékben, illetve a Király-Kazinczy játszótéren 10.000.000 Ft értékben.

**Felelős:** Vattamány Zsolt polgármester

**Határidő:** azonnal

**6.**

Budapest Főváros VII. kerület Erzsébetváros Önkormányzata Képviselő-testülete a takarítási csomag részeként jóváhagyja Belső-Erzsébetvárosban az utcai szeméttároló edények cseréjét, melyre 2017-ben, mind 2018-ban évi bruttó 37.800.000 Ft-ot (összesen bruttó 75.600.000 Ft-ot) biztosít.

**Felelős:** Vattamány Zsolt polgármester

**Határidő:** azonnal

**7**.

Budapest Főváros VII. kerület Erzsébetváros Önkormányzata Képviselő-testülete a takarítási csomag részeként úgy dönt, hogy Belső-Erzsébetváros közterületi takarítási feladataira 2017-re 25.000.000 Ft, 2018-ra 50.000.000 Ft kiegészítő forrást hagy jóvá.

**Felelős:** Vattamány Zsolt polgármester

**Határidő:** azonnal

**8.**

Budapest Főváros VII. kerület Erzsébetváros Önkormányzata Képviselő-testülete úgy dönt hogy, a 177/2016. (IV. 13.) számú Képviselő-testületi határozat IV. pont 4. alpontját az alábbiak szerint módosítja:

Budapest Főváros VII. kerület Erzsébetváros Önkormányzatának Képviselő-testülete nem járul hozzá, hogy az Erzsébet krt., Király u., Károly krt., Rákóczi út által határolt területen az Önkormányzat tulajdonában álló üres helyiségek szeszesital árusító üzlet céljából bérbeadásra kerüljenek, illetve a már meglévő bérlemények ilyen irányú funkcióváltását sem támogatja.

**Felelős:** Vattamány Zsolt polgármester

**Határidő:** azonnal

**9.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

Belső-Erzsébetváros frekventált területein állandó rendőri jelenlét biztosítását kezdeményezi a

Budapest VII. kerületi Rendőrkapitányságnál.

**Felelős:** Vattamány Zsolt polgármester

**Határidő:** azonnal

**10.**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

Belső-Erzsébetváros frekventált területein állandó közterület-felügyelői jelenlétet biztosít.

**Felelős:** Vattamány Zsolt polgármester

**Határidő:** azonnal

**11.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felhatalmazza - a Polgármester munkáját a kerületfejlesztési ügyekben segítő - dr. Bajkai István alpolgármestert egy olyan a„Vállalkozók Erzsébetvárosért Alapítvány” megnevezésű alapítvány alapító okiratának és SZMSZ tervezetének előkészítésére, mely elsősorban a „bulinegyedben” élők életkörülményeit javítani és biztonságát támogató programokat, eszközöket képes az erzsébetvárosiak szolgálatába állítani.

**Felelős:** dr. Bajkai istván alpolgármester

**Határidő:** azonnal

**12.**

**A)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet

* *4. §-a a következő szöveggel kerüljön elfogadásra:*

**„4. §** (1) Az üzlet – a (2) és (3) bekezdésben foglalt kivételekkel – 24 óra és 6 óra között (a továbbiakban: korlátozás alá eső időszak) nem tarthat nyitva.

(2) A vendéglátás tevékenységet nem folytató, szeszesitalt árusító kereskedelmi üzlet – a (3) bekezdés a) pontjában foglalt kivétellel – 22 óra és 6 óra között nem tarthat nyitva kivéve, ha a szeszesital árusítását beszünteti.

(3) Az (1) és (2) bekezdésben foglalt korlátozást nem kell alkalmazni

a) tárgyév december 31-én 22 órától az azt követő év január 1-én 6 óráig;

b) arra az üzletre, amelynek esetében a Kereskedő az e rendelet alapján kiadott állandó vagy eseti éjszakai nyitvatartási engedéllyel rendelkezik.”

* *a 4. alcímet követően a következő 5. alcímmel egészüljön ki:*

**„5. Állandó éjszakai nyitvatartási engedély**

**5. §** (1) Állandó éjszakai nyitvatartási engedély (a továbbiakban: állandó nyitvatartási engedély) csak a Király utca – Erzsébet körút páratlan oldala – Rákóczi út – Károly körút által határolt területen található üzletnek, 24 és 6 óra közötti időszakra adható.

(2) Az állandó nyitvatartási engedély iránti kérelemnek tartalmaznia kell:

a) Kereskedő nevét, székhelyének címét;

b) az üzlet címét, elnevezését;

c) a kapcsolattartó nevét, elérhetőségét;

d) a kérelmezett nyitvatartás pontos megjelölését;

e) az üzlet és Kereskedő kereskedelmi hatóság által vezetett nyilvántartásba történő bejegyzéséről szóló igazolás számát;

f) a Kereskedő részére a környezetvédelmi hatóság által kiadott, és az üzletre vonatkozó környezetvédelmi zajkibocsátási határérték megállapításáról szóló határozat számát;

g) az üzlettel rendelkezni jogosult(ak) hozzájárulását, amennyiben az nem a Kereskedő;

h) az üzletet is magában foglaló társasház (lakásszövetkezet) tulajdonosainak összes tulajdoni hányad szerinti többsége részvételével megtartott közgyűlésén meghozott hozzájáruló határozatát, illetve 100 %-os önkormányzati tulajdonban álló lakóépület esetén a Képviselő-testület Pénzügyi és Kerületfejlesztési Bizottságának hozzájáruló nyilatkozatát (a továbbiakban együtt: hozzájáruló nyilatkozat), kivéve a (3)-(4) bekezdésben meghatározott eseteket

(3) Mellőzhető a (2) bekezdés h) pontjában előírt hozzájáruló nyilatkozat, amennyiben Kereskedő igazolja, hogy annak beszerzését kezdeményezte, de az írásbeli kezdeményezés óta eltelt 30 napon belül közgyűlés megtartására, vagy érvényes határozat meghozatalára nem került sor.

(4) Az e rendelet hatályba lépése előtt a kereskedelmi hatósághoz tett bejelentés szerint a korlátozás alá eső időszakban működő azon üzlet esetében, ahol Kereskedő rendelkezik a bejelentés nyilvántartásba vételéről szóló igazolással, a (2) bekezdés h) pontjában előírt hozzájáruló nyilatkozatot nem kell a kérelemhez mellékletként csatolni.

**6. §** (1) Az üzlet a korlátozás alá eső időszakban kizárólag az állandó nyitvatartási engedély kiadásáról szóló határozat jogerőre emelkedését követően üzemelhet.

(2) Az állandó nyitvatartási engedély tartalmazza különösen:

a) a főváros köztisztaságáról szóló 48/1994. (VIII. 1.) Főv. Kgy. rendelet 3. § (2) bekezdése szerinti azon kötelezettséget, amely szerint az üzlet előtti járdaszakaszt a nyitva tartás ideje alatt – a járdaszakasz tulajdonosával kötött ettől eltérő megállapodás hiányában – Kereskedő köteles tisztán tartani és a hulladékot eltávolítani;

b) a kimért szeszesital vendégek által az üzletből történő elvitelének, ennek megfelelően a közterületen történő szeszesital fogyasztás elősegítésének tilalmára vonatkozó rendelkezést;

c) azt a feltételt, hogy Kereskedő a korlátozás alá eső időszakban köteles az üzletben található illemhelyek használatát az üzletben nem fogyasztó személyek részére is korlátozás nélkül biztosítani.

(3) Kereskedő, illetve alkalmazottja ellenőrzéskor eredeti okirattal vagy másolattal köteles igazolni, hogy rendelkezik az állandó nyitvatartási engedéllyel.

(4) Kereskedő zeneszolgáltatást a korlátozás alá eső időszakban – az állandó nyitvatartási engedély birtokában is – kizárólag zárt, és az 5. § (2) bekezdés f) pontjának megfelelő határozatban megállapított zajkibocsátási határérték betartását biztosító nyílászárók mellett folytathat.

(5) Az állandó nyitvatartási engedély visszavonásig érvényes.

(6) Nem adható állandó nyitvatartási engedély,

a) ha a kereskedelmi hatóság az üzlet nyitvatartási idejét, vagy az ott folytatott tevékenységet jogerősen korlátozta, a korlátozás hatálya alatt;

b) a világörökségről szóló 2011. évi LXXVII. törvényben meghatározott világörökségi területen működő üzlet esetében a kereskedelemről szóló 2005. évi CLXIV. törvény 6. § (8) bekezdésében meghatározott 24 és 6 óra közötti nyitvatartáshoz szükséges engedély hiányában;

c) amennyiben Kereskedő a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX.06.) önkormányzati rendelet 3. §-ában foglalt kötelezettségeinek nem tesz eleget.

(7) Kereskedő az állandó nyitvatartási engedély hatálya alatt,

a) ha csökkenteni kívánja az üzlet nyitva tartási idejét, elegendő azt a jegyzőnek bejelentenie,

1. ha meghosszabbítani kívánja az üzlet nyitva tartási idejét, úgy a korábban kiadott engedély módosítását köteles kérelmezni.

**7. §** (1) Az állandó nyitvatartási engedély visszavonható, vagy annak időbeli hatálya korlátozható, ha

a) az üzlet zajkibocsátása a korlátozás alá eső időszakban meghaladja a külön jogszabályban meghatározott zajkibocsátási határértéket;

b) az üzletben a korlátozás alá eső időszakban nyitott nyílászárók mellett zenét szolgáltatnak, és emiatt az üzlettel és Kereskedővel szemben a korlátozást megelőző fél éven belül a közösségi együttélés szabályainak megsértése miatt jogerősen közigazgatási bírság kiszabására került sor;

c) az e rendeletben meghatározott nyitvatartási idő túllépése miatt vele szemben a korlátozást megelőző fél éven belül közigazgatási bírság kiszabására került sor;

d) a kereskedelmi hatóság az üzlet nyitvatartási idejét, vagy az ott folytatott tevékenységet jogerősen korlátozta, és a korlátozás hatályának befejező időpontjától még nem telt el egy év;

e) Kereskedő a 6. § (2) bekezdésében foglalt kötelezettségének nem tesz eleget;

f) amennyiben a Képviselő-testület Városüzemeltetési Bizottsága a 6. § (2) bekezdésben meghatározott kötelezettség megszegésével összefüggő lakossági bejelentés(ek) alapján azt kezdeményezi;

g) amennyiben Kereskedő a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX.06.) önkormányzati rendelet 3. §-ában foglalt kötelezettségeinek nem tesz eleget.

(2) Az állandó nyitvatartási engedély visszavonása, vagy annak időbeli hatályának korlátozása esetén a határozat jogerőre emelkedésétől számított három hónapig ugyanazon Kereskedő, vagy ugyanazon üzlet számára nem adható újabb állandó nyitvatartási engedély.”

* *a 10. § (2) bekezdés c) pontja a következő szöveggel kerüljön elfogadásra:*

„c) az 5. § (4) bekezdésében foglalt eseteket kivéve az üzletet is magában foglaló társasház (lakásszövetkezet) képviselője,”

* *a 11. § a következő (3) és (4) bekezdéssel egészüljön ki:*

„(3) Az e rendelet hatályba lépése előtt a kereskedelmi hatósághoz tett bejelentés szerint a korlátozás alá eső időszakban működő üzlet – a (4) bekezdésben foglalt kivétellel – az e rendeletben meghatározott engedélyt 2017. december 31-ig köteles beszerezni.

(4) Azon üzlet, amelynek az e rendelet 6. § (6) bekezdés a) pontjában foglaltak szerint állandó éjszakai nyitvatartási engedély nem adható, az e rendelet hatályba lépését követően a korlátozás alá eső időszakban nem tarthat nyitva.”

* *a rendelet indoklása a köveztkező szöveggel egészüljön ki egészüljön ki*

„Részletes indokolás:

5. § (1) Az állandó nyitvatartási engedély kiadásának területi feltételét megállapító rendelkezés.

(2)-(4) Az állandó nyitvatartási engedély iránti kérelem tartalmi követelményeit megállapító rendelkezés.

6. § (1), (5) Az állandó nyitvatartási engedély hatályához kapcsolódó rendelkezések.

(2) Az állandó nyitvatartási engedély tartalmi követelményeinek megállapítására irányuló rendelkezés.

(3)-(4) Az állandó nyitvatartási engedély jogosultja kötelezettségének meghatározásával összefüggő rendelkezés.

(6)-(7) Az állandó nyitvatartási engedély kiadásának, illetve az abban bekövetkezett változások bejelentésének rendjére vonatkozó rendelkezés.

7. § Az állandó nyitvatartási engedély visszavonásának, vagy időbeli hatálya korlátozásának feltételeit megállapító rendelkezés.”

A rendelet szövegében szereplő számozás a határozatban foglaltaknak megfelelően értelem szerűen módosul.

**B)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitva tartásának rendjéről szóló rendelet

* *4. §-a a következő szöveggel kerüljön elfogadásra:*

**„4. §** (1) Az üzlet – a (2) és (3) bekezdésben foglalt kivételekkel – 24 óra és 6 óra között (a továbbiakban: korlátozás alá eső időszak) nem tarthat nyitva.

(2) A vendéglátás tevékenységet nem folytató, szeszesitalt árusító kereskedelmi üzlet – a (3) bekezdés a) pontjában foglalt kivétellel – 22 óra és 6 óra között nem tarthat nyitva kivéve, ha a szeszesital árusítását beszünteti.

(3) Az (1) és (2) bekezdésben foglalt korlátozást nem kell alkalmazni

a) tárgyév december 31-én 22 órától az azt követő év január 1-én 6 óráig;

b) arra az üzletre, amelynek esetében a Kereskedő az e rendelet alapján kiadott állandó vagy eseti éjszakai nyitvatartási engedéllyel rendelkezik.”

* *a 4. alcímet követően a következő 5. alcímmel egészüljön ki:*

**„ 5. Állandó éjszakai nyitvatartási engedély**

**5. §** (1) Állandó éjszakai nyitvatartási engedély (a továbbiakban: állandó nyitvatartási engedély) csak a Király utca – Erzsébet körút páratlan oldala – Rákóczi út – Károly körút által határolt területen található üzletnek, 24 és 4 óra közötti időszakra adható.

(2) Az állandó nyitvatartási engedély iránti kérelemnek tartalmaznia kell:

a) Kereskedő nevét, székhelyének címét;

b) az üzlet címét, elnevezését;

c) a kapcsolattartó nevét, elérhetőségét;

d) a kérelmezett nyitvatartás pontos megjelölését;

e) az üzlet és Kereskedő kereskedelmi hatóság által vezetett nyilvántartásba történő bejegyzéséről szóló igazolás számát;

f) a Kereskedő részére a környezetvédelmi hatóság által kiadott, és az üzletre vonatkozó környezetvédelmi zajkibocsátási határérték megállapításáról szóló határozat számát;

g) az üzlettel rendelkezni jogosult(ak) hozzájárulását, amennyiben az nem a Kereskedő;

h) az üzletet is magában foglaló társasház (lakásszövetkezet) tulajdonosainak összes tulajdoni hányad szerinti többsége részvételével megtartott közgyűlésén meghozott hozzájáruló határozatát, illetve 100 %-os önkormányzati tulajdonban álló lakóépület esetén a Képviselő-testület Pénzügyi és Kerületfejlesztési Bizottságának hozzájáruló nyilatkozatát (a továbbiakban együtt: hozzájáruló nyilatkozat), kivéve a (3)-(4) bekezdésben meghatározott eseteket

(3) Mellőzhető a (2) bekezdés h) pontjában előírt hozzájáruló nyilatkozat, amennyiben Kereskedő igazolja, hogy annak beszerzését kezdeményezte, de az írásbeli kezdeményezés óta eltelt 30 napon belül közgyűlés megtartására, vagy érvényes határozat meghozatalára nem került sor.

(4) Az e rendelet hatályba lépése előtt a kereskedelmi hatósághoz tett bejelentés szerint a korlátozás alá eső időszakban működő azon üzlet esetében, ahol Kereskedő rendelkezik a bejelentés nyilvántartásba vételéről szóló igazolással, a (2) bekezdés h) pontjában előírt hozzájáruló nyilatkozatot nem kell a kérelemhez mellékletként csatolni.

**6. §** (1) Az üzlet a korlátozás alá eső időszakban kizárólag az állandó nyitvatartási engedély kiadásáról szóló határozat jogerőre emelkedését követően üzemelhet.

(2) Az állandó nyitvatartási engedély tartalmazza különösen:

a) a főváros köztisztaságáról szóló 48/1994. (VIII. 1.) Főv. Kgy. rendelet 3. § (2) bekezdése szerinti azon kötelezettséget, amely szerint az üzlet előtti járdaszakaszt a nyitvatartás ideje alatt – a járdaszakasz tulajdonosával kötött ettől eltérő megállapodás hiányában – Kereskedő köteles tisztán tartani és a hulladékot eltávolítani;

b) a kimért szeszesital vendégek által az üzletből történő elvitelének, ennek megfelelően a közterületen történő szeszesital fogyasztás elősegítésének tilalmára vonatkozó rendelkezést;

c) azt a feltételt, hogy Kereskedő a korlátozás alá eső időszakban köteles az üzletben található illemhelyek használatát az üzletben nem fogyasztó személyek részére is korlátozás nélkül biztosítani.

(3) Kereskedő, illetve alkalmazottja ellenőrzéskor eredeti okirattal vagy másolattal köteles igazolni, hogy rendelkezik az állandó nyitvatartási engedéllyel.

(4) Kereskedő zeneszolgáltatást a korlátozás alá eső időszakban – az állandó nyitvatartási engedély birtokában is – kizárólag zárt, és az 5. § (2) bekezdés f) pontjának megfelelő határozatban megállapított zajkibocsátási határérték betartását biztosító nyílászárók mellett folytathat.

(5) Az állandó nyitvatartási engedély visszavonásig érvényes.

(6) Nem adható állandó nyitvatartási engedély,

a) ha a kereskedelmi hatóság az üzlet nyitvatartási idejét, vagy az ott folytatott tevékenységet jogerősen korlátozta, a korlátozás hatálya alatt;

b) a világörökségről szóló 2011. évi LXXVII. törvényben meghatározott világörökségi területen működő üzlet esetében a kereskedelemről szóló 2005. évi CLXIV. törvény 6. § (8) bekezdésében meghatározott 24 és 6 óra közötti nyitvatartáshoz szükséges engedély hiányában;

c) amennyiben Kereskedő a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX.06.) önkormányzati rendelet 3. §-ában foglalt kötelezettségeinek nem tesz eleget.

(7) Kereskedő az állandó nyitvatartási engedély hatálya alatt,

a) ha csökkenteni kívánja az üzlet nyitvatartási idejét, elegendő azt a jegyzőnek bejelentenie,

1. ha meghosszabbítani kívánja az üzlet nyitvatartási idejét, úgy a korábban kiadott engedély módosítását köteles kérelmezni.

**7. §** (1) Az állandó nyitvatartási engedély visszavonható, vagy annak időbeli hatálya korlátozható, ha

a) az üzlet zajkibocsátása a korlátozás alá eső időszakban meghaladja a külön jogszabályban meghatározott zajkibocsátási határértéket;

b) az üzletben a korlátozás alá eső időszakban nyitott nyílászárók mellett zenét szolgáltatnak, és emiatt az üzlettel és Kereskedővel szemben a korlátozást megelőző fél éven belül a közösségi együttélés szabályainak megsértése miatt jogerősen közigazgatási bírság kiszabására került sor;

c) az e rendeletben meghatározott nyitvatartási idő túllépése miatt vele szemben a korlátozást megelőző fél éven belül közigazgatási bírság kiszabására került sor;

d) a kereskedelmi hatóság az üzlet nyitvatartási idejét, vagy az ott folytatott tevékenységet jogerősen korlátozta, és a korlátozás hatályának befejező időpontjától még nem telt el egy év;

e) Kereskedő a 6. § (2) bekezdésében foglalt kötelezettségének nem tesz eleget;

f) amennyiben a Képviselő-testület Városüzemeltetési Bizottsága a 6. § (2) bekezdésben meghatározott kötelezettség megszegésével összefüggő lakossági bejelentés(ek) alapján azt kezdeményezi;

g) amennyiben Kereskedő a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX.06.) önkormányzati rendelet 3. §-ában foglalt kötelezettségeinek nem tesz eleget.

(2) Az állandó nyitvatartási engedély visszavonása, vagy annak időbeli hatályának korlátozása esetén a határozat jogerőre emelkedésétől számított három hónapig ugyanazon Kereskedő, vagy ugyanazon üzlet számára nem adható újabb állandó nyitvatartási engedély.”

* *a 10. § (2) bekezdés c) pontja a következő szöveggel kerüljön elfogadásra:*

„c) az 5. § (4) bekezdésében foglalt eseteket kivéve az üzletet is magában foglaló társasház (lakásszövetkezet) képviselője,”

* *valamint a 11. § a következő (3) és (4) bekezdéssel egészüljön ki:*

„(3) Az e rendelet hatályba lépése előtt a kereskedelmi hatósághoz tett bejelentés szerint a korlátozás alá eső időszakban működő üzlet – a (4) bekezdésben foglalt kivétellel – az e rendeletben meghatározott engedélyt 2017. december 31-ig köteles beszerezni.

(4) Azon üzlet, amelynek az e rendelet 6. § (6) bekezdés a) pontjában foglaltak szerint állandó éjszakai nyitvatartási engedély nem adható, az e rendelet hatályba lépését követően a korlátozás alá eső időszakban nem tarthat nyitva.”

* *a rendelet indoklása a köveztkező szöveggel egészüljön ki egészüljön ki*

„Részletes indokolás:

5. § (1) Az állandó nyitvatartási engedély kiadásának területi feltételét megállapító rendelkezés.

(2)-(4) Az állandó nyitvatartási engedély iránti kérelem tartalmi követelményeit megállapító rendelkezés.

6. § (1), (5) Az állandó nyitvatartási engedély hatályához kapcsolódó rendelkezések.

(2) Az állandó nyitvatartási engedély tartalmi követelményeinek megállapítására irányuló rendelkezés.

(3)-(4) Az állandó nyitvatartási engedély jogosultja kötelezettségének meghatározásával összefüggő rendelkezés.

(6)-(7) Az állandó nyitvatartási engedély kiadásának, illetve az abban bekövetkezett változások bejelentésének rendjére vonatkozó rendelkezés.

7. § Az állandó nyitvatartási engedély visszavonásának, vagy időbeli hatálya korlátozásának feltételeit megállapító rendelkezés.”

A rendelet szövegében szereplő számozás a határozatban foglaltaknak megfelelően értelem szerűen módosul.

**C)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet

* *4. §-a a következő szöveggel kerüljön elfogadásra:*

**„4. §** (1) Az üzlet – a (2) és (3) bekezdésben foglalt kivételekkel – 24 óra és 6 óra között (a továbbiakban: korlátozás alá eső időszak) nem tarthat nyitva.

(2) A vendéglátás tevékenységet nem folytató, szeszesitalt árusító kereskedelmi üzlet – a (3) bekezdés a) pontjában foglalt kivétellel – 22 óra és 6 óra között nem tarthat nyitva kivéve, ha a szeszesital árusítását beszünteti.

(3) Az (1) és (2) bekezdésben foglalt korlátozást nem kell alkalmazni

a) tárgyév december 31-én 22 órától az azt követő év január 1-én 6 óráig;

b) arra az üzletre, amelynek esetében a Kereskedő az e rendelet alapján kiadott állandó vagy eseti éjszakai nyitvatartási engedéllyel rendelkezik.”

* *a 4. alcímet követően a következő 5. alcímmel egészüljön ki:*

**„5. Állandó éjszakai nyitvatartási engedély**

**5. §** (1) Állandó éjszakai nyitvatartási engedély (a továbbiakban: állandó nyitvatartási engedély) csak a Király utca – Erzsébet körút páratlan oldala – Rákóczi út – Károly körút által határolt területen található üzletnek, 24 és 2 óra közötti időszakra adható.

(2) Az állandó nyitvatartási engedély iránti kérelemnek tartalmaznia kell:

a) Kereskedő nevét, székhelyének címét;

b) az üzlet címét, elnevezését;

c) a kapcsolattartó nevét, elérhetőségét;

d) a kérelmezett nyitvatartás pontos megjelölését;

e) az üzlet és Kereskedő kereskedelmi hatóság által vezetett nyilvántartásba történő bejegyzéséről szóló igazolás számát;

f) a Kereskedő részére a környezetvédelmi hatóság által kiadott, és az üzletre vonatkozó környezetvédelmi zajkibocsátási határérték megállapításáról szóló határozat számát;

g) az üzlettel rendelkezni jogosult(ak) hozzájárulását, amennyiben az nem a Kereskedő;

h) az üzletet is magában foglaló társasház (lakásszövetkezet) tulajdonosainak összes tulajdoni hányad szerinti többsége részvételével megtartott közgyűlésén meghozott hozzájáruló határozatát, illetve 100 %-os önkormányzati tulajdonban álló lakóépület esetén a Képviselő-testület Pénzügyi és Kerületfejlesztési Bizottságának hozzájáruló nyilatkozatát (a továbbiakban együtt: hozzájáruló nyilatkozat), kivéve a (3)-(4) bekezdésben meghatározott eseteket

(3) Mellőzhető a (2) bekezdés h) pontjában előírt hozzájáruló nyilatkozat, amennyiben Kereskedő igazolja, hogy annak beszerzését kezdeményezte, de az írásbeli kezdeményezés óta eltelt 30 napon belül közgyűlés megtartására, vagy érvényes határozat meghozatalára nem került sor.

(4) Az e rendelet hatályba lépése előtt a kereskedelmi hatósághoz tett bejelentés szerint a korlátozás alá eső időszakban működő azon üzlet esetében, ahol Kereskedő rendelkezik a bejelentés nyilvántartásba vételéről szóló igazolással, a (2) bekezdés h) pontjában előírt hozzájáruló nyilatkozatot nem kell a kérelemhez mellékletként csatolni.

**6. §** (1) Az üzlet a korlátozás alá eső időszakban kizárólag az állandó nyitvatartási engedély kiadásáról szóló határozat jogerőre emelkedését követően üzemelhet.

(2) Az állandó nyitvatartási engedély tartalmazza különösen:

a) a főváros köztisztaságáról szóló 48/1994. (VIII. 1.) Főv. Kgy. rendelet 3. § (2) bekezdése szerinti azon kötelezettséget, amely szerint az üzlet előtti járdaszakaszt a nyitva tartás ideje alatt – a járdaszakasz tulajdonosával kötött ettől eltérő megállapodás hiányában – Kereskedő köteles tisztán tartani és a hulladékot eltávolítani;

b) a kimért szeszesital vendégek által az üzletből történő elvitelének, ennek megfelelően a közterületen történő szeszesital fogyasztás elősegítésének tilalmára vonatkozó rendelkezést;

c) azt a feltételt, hogy Kereskedő a korlátozás alá eső időszakban köteles az üzletben található illemhelyek használatát az üzletben nem fogyasztó személyek részére is korlátozás nélkül biztosítani.

(3) Kereskedő, illetve alkalmazottja ellenőrzéskor eredeti okirattal vagy másolattal köteles igazolni, hogy rendelkezik az állandó nyitvatartási engedéllyel.

(4) Kereskedő zeneszolgáltatást a korlátozás alá eső időszakban – az állandó nyitvatartási engedély birtokában is – kizárólag zárt, és az 5. § (2) bekezdés f) pontjának megfelelő határozatban megállapított zajkibocsátási határérték betartását biztosító nyílászárók mellett folytathat.

(5) Az állandó nyitvatartási engedély visszavonásig érvényes.

(6) Nem adható állandó nyitvatartási engedély,

a) ha a kereskedelmi hatóság az üzlet nyitvatartási idejét, vagy az ott folytatott tevékenységet jogerősen korlátozta, a korlátozás hatálya alatt;

b) a világörökségről szóló 2011. évi LXXVII. törvényben meghatározott világörökségi területen működő üzlet esetében a kereskedelemről szóló 2005. évi CLXIV. törvény 6. § (8) bekezdésében meghatározott 24 és 6 óra közötti nyitvatartáshoz szükséges engedély hiányában;

c) amennyiben Kereskedő a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX.06.) önkormányzati rendelet 3. §-ában foglalt kötelezettségeinek nem tesz eleget.

(7) Kereskedő az állandó nyitvatartási engedély hatálya alatt,

a) ha csökkenteni kívánja az üzlet nyitvatartási idejét, elegendő azt a jegyzőnek bejelentenie,

1. ha meghosszabbítani kívánja az üzlet nyitvatartási idejét, úgy a korábban kiadott engedély módosítását köteles kérelmezni.

**7. §** (1) Az állandó nyitvatartási engedély visszavonható, vagy annak időbeli hatálya korlátozható, ha

a) az üzlet zajkibocsátása a korlátozás alá eső időszakban meghaladja a külön jogszabályban meghatározott zajkibocsátási határértéket;

b) az üzletben a korlátozás alá eső időszakban nyitott nyílászárók mellett zenét szolgáltatnak, és emiatt az üzlettel és Kereskedővel szemben a korlátozást megelőző fél éven belül a közösségi együttélés szabályainak megsértése miatt jogerősen közigazgatási bírság kiszabására került sor;

c) az e rendeletben meghatározott nyitvatartási idő túllépése miatt vele szemben a korlátozást megelőző fél éven belül közigazgatási bírság kiszabására került sor;

d) a kereskedelmi hatóság az üzlet nyitvatartási idejét, vagy az ott folytatott tevékenységet jogerősen korlátozta, és a korlátozás hatályának befejező időpontjától még nem telt el egy év;

e) Kereskedő a 6. § (2) bekezdésében foglalt kötelezettségének nem tesz eleget;

f) amennyiben a Képviselő-testület Városüzemeltetési Bizottsága a 6. § (2) bekezdésben meghatározott kötelezettség megszegésével összefüggő lakossági bejelentés(ek) alapján azt kezdeményezi;

g) amennyiben Kereskedő a felügyeleti díjról, valamint az üzletek működésével összefüggésben elkövetett jogellenes cselekmények ellenőrzésének rendjéről szóló 46/2013. (IX.06.) önkormányzati rendelet 3. §-ában foglalt kötelezettségeinek nem tesz eleget.

(2) Az állandó nyitvatartási engedély visszavonása, vagy annak időbeli hatályának korlátozása esetén a határozat jogerőre emelkedésétől számított három hónapig ugyanazon Kereskedő, vagy ugyanazon üzlet számára nem adható újabb állandó nyitvatartási engedély.”

* *a 10. § (2) bekezdés c) pontja a következő szöveggel kerüljön elfogadásra:*

„c) az 5. § (4) bekezdésében foglalt eseteket kivéve az üzletet is magában foglaló társasház (lakásszövetkezet) képviselője,”

* *valamint a 11. § a következő (3) és (4) bekezdéssel egészüljön ki:*

„(3) Az e rendelet hatályba lépése előtt a kereskedelmi hatósághoz tett bejelentés szerint a korlátozás alá eső időszakban működő üzlet – a (4) bekezdésben foglalt kivétellel – az e rendeletben meghatározott engedélyt 2017. december 31-ig köteles beszerezni.

(4) Azon üzlet, amelynek az e rendelet 6. § (6) bekezdés a) pontjában foglaltak szerint állandó éjszakai nyitvatartási engedély nem adható, az e rendelet hatályba lépését követően a korlátozás alá eső időszakban nem tarthat nyitva.”

* *a rendelet indoklása a köveztkező szöveggel egészüljön ki egészüljön ki*

„Részletes indokolás:

5. § (1) Az állandó nyitvatartási engedély kiadásának területi feltételét megállapító rendelkezés.

(2)-(4) Az állandó nyitvatartási engedély iránti kérelem tartalmi követelményeit megállapító rendelkezés.

6. § (1), (5) Az állandó nyitvatartási engedély hatályához kapcsolódó rendelkezések.

(2) Az állandó nyitvatartási engedély tartalmi követelményeinek megállapítására irányuló rendelkezés.

(3)-(4) Az állandó nyitvatartási engedély jogosultja kötelezettségének meghatározásával összefüggő rendelkezés.

(6)-(7) Az állandó nyitvatartási engedély kiadásának, illetve az abban bekövetkezett változások bejelentésének rendjére vonatkozó rendelkezés.

7. § Az állandó nyitvatartási engedély visszavonásának, vagy időbeli hatálya korlátozásának feltételeit megállapító rendelkezés.”

A rendelet szövegében szereplő számozás a határozatban foglaltaknak megfelelően értelem szerűen módosul.

**D)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 4. §-a a következő szöveggel kerüljön elfogadásra:

**„4. §** (1) Az üzlet – a (2) és (3) bekezdésben foglalt kivételekkel – 24 óra és 6 óra között (a továbbiakban: korlátozás alá eső időszak) nem tarthat nyitva.

(2) A vendéglátás tevékenységet nem folytató, szeszesitalt árusító kereskedelmi üzlet – a (3) bekezdés a) pontjában foglalt kivétellel – 22 és 6 óra között nem tarthat nyitva kivéve, ha a szeszesital árusítását beszünteti.

(3) Az (1) és (2) bekezdésben foglalt korlátozást nem kell alkalmazni

a) tárgyév december 31-én 22 órától az azt követő év január 1-én 6 óráig;

b) arra az üzletre, amelynek esetében a Kereskedő az e rendelet alapján kiadott eseti éjszakai nyitvatartási engedéllyel rendelkezik.”

**13.**

**A)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (2) bekezdése a következő d) ponttal egészüljön ki:

“d) a korlátozás alá eső időszakban biztonsági szolgálat működtetésére, illetve a biztonsági szolgálat személyi állományából legalább egy főnek az üzlet előtti járdaszakaszon történő szolgálati teljesítésére vonatkozó kötelezettséget.”

A rendelet szövegében szereplő számozás a határozatban foglaltaknak megfelelően értelem szerűen módosul.

**B)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (2) bekezdése a következő d) ponttal egészüljön ki:

“d) a korlátozás alá eső időszakban biztonsági szolgálat működtetésére, illetve a biztonsági szolgálat személyi állományából legalább egy főnek, 50 fő befogadóképességet meghaladó üzlet esetében legalább két főnek az üzlet előtti járdaszakaszon történő szolgálati teljesítésére vonatkozó kötelezettséget.”

A rendelet szövegében szereplő számozás a határozatban foglaltaknak megfelelően értelem szerűen módosul.

**C)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (2) bekezdése a következő d) ponttal egészüljön ki:

“d) a kereskedelmi hatósághoz tett bejelentése szerinti 75 fő befogadóképességet meghaladó üzlet esetében a korlátozás alá eső időszakban biztonsági szolgálat működtetésére, illetve a biztonsági szolgálat személyi állományából legalább egy főnek az üzlet előtti járdaszakaszon történő szolgálati teljesítésére vonatkozó kötelezettséget.”

A rendelet szövegében szereplő számozás a határozatban foglaltaknak megfelelően értelem szerűen módosul.

**D)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (2) bekezdése a következő d) ponttal egészüljön ki:

“d) a kereskedelmi hatósághoz tett bejelentése szerinti 100 fő befogadóképességet meghaladó üzlet esetében a korlátozás alá eső időszakban biztonsági szolgálat működtetésére, illetve a biztonsági szolgálat személyi állományából legalább egy főnek az üzlet előtti járdaszakaszon történő szolgálati teljesítésére vonatkozó kötelezettséget.”

A rendelet szövegében szereplő számozás a határozatban foglaltaknak megfelelően értelem szerűen módosul.

**14.**

**A)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (1) bekezdése a következő szöveggel kerüljön elfogadásra:

**„6. §** (1) Ugyanazon üzletre vonatkozóan egy naptári éven belül legfeljebb nyolc alkalommal adható eseti nyitvatartási engedély.”

A rendelet szövegében szereplő számozás a határozatban foglaltaknak megfelelően értelem szerűen módosul.

**B)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (1) bekezdése a következő szöveggel kerüljön elfogadásra:

**„6. §** (1) Ugyanazon üzletre vonatkozóan egy naptári éven belül legfeljebb tizenkét alkalommal adható eseti nyitvatartási engedély.”

A rendelet szövegében szereplő számozás a határozatban foglaltaknak megfelelően értelem szerűen módosul.

**C)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (1) bekezdése a következő szöveggel kerüljön elfogadásra:

**„6. §** (1) Ugyanazon üzletre vonatkozóan egy naptári éven belül legfeljebb tizenöt alkalommal adható eseti nyitvatartási engedély.”

A rendelet szövegében szereplő számozás a határozatban foglaltaknak megfelelően értelem szerűen módosul.

**D)**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az előterjesztésben szereplő, az üzletek éjszakai nyitvatartásának rendjéről szóló rendelet 6. § (1) bekezdése a következő szöveggel kerüljön elfogadásra:

**„6. §** (1) Ugyanazon üzletre vonatkozóan egy naptári éven belül legfeljebb tizennyolc alkalommal adható eseti nyitvatartási engedély.”

A rendelet szövegében szereplő számozás a határozatban foglaltaknak megfelelően értelem szerűen módosul.

Budapest, 2017. szeptember 25.

Vattamány Zsolt

polgármester